ഇന്ധനനികുതി കൊള്ള സൈക്കിള് ചവിട്ടി പ്രതിഷേധിച്ച് പ്രതിപക്ഷം തിരുവനന്തപുരം: സംസ്ഥാനത്ത് ഇന്ധനനികുതി കുറയ്ക്കണമെന്ന് ആവശ്യപ്പെട്ട് സൈക്കിള് ചവിട്ടി പ്രതിഷേധിച്ച് പ്രതിപക്ഷ എം.എല്.എമാര്. പ്രതിപക്ഷ നേതാവ് വി.ഡി സതീശന്റെ നേതൃത്വത്തിലാണ് നിയമസഭയ്ക്ക് അകത്തും പുറത്തും സൈക്കിള് ചിവിട്ടി വേറിട്ട പ്രതിഷേധം സംഘടിപ്പിച്ചത്. എംഎല്എ ഹോസ്റ്റല് മുതല് നിയമസഭ വരെ പ്രതിപക്ഷ നേതാവും യുഡിഎഫ് എംഎല്എമാരും സൈക്കിള് യാത്ര നടത്തി. നിയമസഭാ സമ്മേളനത്തിന്റെ അവസാന ദിവസമായതിനാല് സമര പരിപാടികളും സഭയ്ക്കുള്ളിലെ നിലപാടുകളും ശക്തമാക്കാനാണ് തീരുമാനം. ശൂന്യവേളയില് അടിയന്തരപ്രമേയ നോട്ടിസ് നല്കുന്നതിനൊപ്പം പുറത്തെ പ്രതിഷേധങ്ങളുടെ അടുത്തഘട്ടവും ഇന്ന് ആരംഭിക്കും.